Diari Oficial de la Generalitat Valenciana


Sumari del DOGV 6332, del 13-08-2010 (2010/8675)

RESOLUCIÓ de 19 de juliol de 2010, de la Conselleria d'Educació, per la qual s'atribuïx la denominació específica de María Carbonell i Sánchez a l'Institut d'Educació Secundària Benetússer de València.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6332

Data del DOGV
:   13-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8675


Data del document
:   19-07-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 19 de juliol de 2010, de la Conselleria d'Educació, per la qual s'atribuïx la denominació específica de María Carbonell i Sánchez a l'Institut d'Educació Secundària Benetússer de València. [2010/8675]  
El Consell Escolar de l'IES de Benetússer, en la sessió celebrada el 10 de juny de 2010, va aprovar sol·licitar per al mencionat centre la denominació específica d'IES María Carbonell i Sánchez  
El Consell Escolar Municipal de l'Ajuntament de Benetússer, en la sessió celebrada el 26 de juny de 2008, va aprovar sol·licitar per al mencionat centre la denominació específica d'IES María Carbonell i Sánchez.   
Esta proposta va ser aprovada pel Ple de l'Ajuntament de Benetússer en sessió celebrada el dia 30 d'abril de 2008. Disposa, a més, de l'informe favorable de la Inspecció Educativa de la Direcció Territorial de València, de data 21 d'abril de 2010.  
L'elecció d'esta denominació es deu a la trajectòria de la pedagoga María Carbonell Sánchez, professora de la Normal de València de finals del segle dènou i principis del vint, que va destacar per les seues propostes d'innovació pedagògica especialment pel que fa a l'educació de la dona. En 1898 va obtindre el títol de professora de sordmuts i cegos. En este mateix any va representar València en el IX Congrés d'Higiene i Demografia celebrat a Madrid, on es van aprovar les seues conclusions sobre higiene escolar. Va col·laborar amb articles pedagògics en la majoria dels periòdics professionals que es publicaven a Espanya.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el consell escolar podrà proposar a la Conselleria d'Educació la denominació específica, després de l'informe favorable del consell escolar municipal o, si no n'hi ha, del ple de l'ajuntament corresponent.  
L'article 3.3 de l'esmentat Reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 3 de juny de 2010, que no figura inscrit cap centre en eixa localitat amb la dita denominació.  
En virtut de la Resolució de 22 de juny de 2010 del conseller d'Educació, sobre delegació de competències de determinats òrgans de la Conselleria d'Educació (DOCV de 01.07.2010) i vista la proposta del director general d'Ordenació i Centres Docents de data 15 de juliol de 2010, resolc:  
Primer  
Concedir la denominació específica de María Carbonell i Sánchez a l'Institut d'Educació Secundària de Benetússer (València) codi 22669050.  
Segon  
Inscriure esta resolució en el Registre de Centres Docents de la Comunitat Valenciana.  
Tercer  
La present resolució tindrà efectes a partir del dia que es publique en el Diari Oficial de la Comunitat Valenciana.  
Quart   
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la secretària autonòmica d'Educació de la Conselleria d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
Tot això d'acord amb el que establixen els articles 107, 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 de 13 de juliol, Reguladora de la Jurisdicció Contenciosa Administrativa. Sense perjuí que s'utilitze qualsevol altra via que es considere oportuna.  
València, 19 de juliol de 2010.- La secretària autonòmica d'Educació: Concepción Gómez Ocaña.